b'\n_START_ARTICLE_\nSlaget ved Moh\xc3\xa1cs (1526)\n_START_PARAGRAPH_\nI slaget ved Moh\xc3\xa1cs led Ungarn under kong Ludvig II mot Det osmanske riket under S\xc3\xbcleyman I den 29. august 1526 ved Moh\xc3\xa1cs i Syd-Ungarn et fullstendig nederlag. Slaget blir ansett som innledningen p\xc3\xa5 De osmansk-habsburgske krigene._NEWLINE_De tyrkiske osmanene hadde 1521 utvidet sitt rike i nordvestlig retning gjennom erobringen av Beograd. Allerede i 1526 fulgte enda et felttog, som rettet seg mot Ungarn. S\xc3\xbcleyman hadde krevet tributt av Ungarn, og da Ungarn vegret seg, marsjerte han med omkring 70\xc2\xa0000 mann nordover, av dem 35\xc2\xa0000 ryttere og 15\xc2\xa0000 janitsjarer. Ludwig dro med sin h\xc3\xa6r p\xc3\xa5 24\xc2\xa0000 soldater, uten \xc3\xa5 vente p\xc3\xa5 forsterkninger fra Siebenb\xc3\xbcrgen og Kroatia, fra Buda mot syd. Hans h\xc3\xa6r omfattet omkring 4\xc2\xa0000 sterkt pansrede ryttere. Ved Moh\xc3\xa1cs traff ungarere og tyrkere p\xc3\xa5 hverandre.'